
Olajos Mihály: Tisztelettel köszöntöm a képviselő-testület tagjait, és a meghívott vendéget. Megállapítom, hogy határozatképes a testület, hat képviselő van jelen. A meghívó és az írásos előterjesztés minden képviselő részére kiküldésre került. Kérem, a testület tagjait kézfelnyújtással jelezzék, ha egyetértenek a meghívóban szereplő napirendi pontokkal és azok sorrendjével. 
A döntéshozatalban résztvevők száma: 6 fő

A Képviselő-testület 6 igen szavazattal a következő határozatot hozta:
44/2014. (V.27.)Önk. számú

HATÁROZAT
Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.
 Napirendi pontok: 



1./
Tájékoztató az előző testületi ülés óta eltelt időszakról
                                           Előadó: Olajos Mihály polgármester
2./
Beszámoló a Családsegítő Szolgálat 2013. évi munkájáról

              Előadó: Szabó Zsigmond családgondozó

3./         Beszámoló a Gyermekjóléti Szolgálat 2013. évi munkájáról
              Előadó: Lele Nikolett családgondozó
4./         Szentpéterszeg Községi Önkormányzat és a Gondoskodó-Szeretet   

             Szociális-Oktatási Szolgáltató Központ közötti megállapodások, és bérleti   

             szerződések tervezetének megtárgyalása

             Előadó: Olajos Mihály polgármester

                                           Meghívott vendégek: 

 Óvárosi Humán Szolgáltató Központ vezetője

                                           Kelet-magyarországi Szociális Szolgáltató Központ vezetője

 GondoskodóSzeretet Szociális-Oktatási Szolgáltató Központ vezetője

5./          Szentpéterszeg Községi Önkormányzat Képviselő-testületének a 

              köztemetőkről  és a  temetkezés rendjéről szóló 16/2009.(XI.10.) számú 

              rendelete felülvizsgálata 
 Előadó: Olajos Mihály polgármester

6./         Meghatalmazás a Hajdú-Bihari Önkormányzatok Vízmű Zrt   

             közgyűlésére
             Előadó: Olajos Mihály polgármester

7./         Egyebek

1. napirendi pont: Tájékoztató az előző testületi ülés óta eltelt időszakról

Olajos Mihály: Köszöntöm körünkben a Gyermekjóléti és a Családsegítő Szolgálat családgondozóit, akiknek a tavalyi évi munkáját, beszámolóját a mai napon tárgyaljuk. Tájékoztatnám Önöket arról, hogy az Európai parlament tagjainak választása 2014. 05. 25. napon problémamentesen lezajlott. 923 fő névjegyzéken szereplő választópolgárból 210 fő szavazott. 22, 75%-os volt a részvételi arány, mely az országos részvételi arányt sem érte el, rendkívüli esemény nem történt, visszaéléseket nem tapasztaltak. Az előző, rendkívüli ülést a szociális feladat ellátásokkal kapcsolatos nehézségek megoldására, a kialakult helyzet tisztázására hívtuk össze. Akkor az Orosz Mariann képviselte intézmény nyilatkozott arról, hogy szívesen átvenné a feladatot, és az elmaradt bérleti díjakat rendezné, intézménye közvetlenül szeretné bérbe venni a Szentpéterszeg Ady E. utca 1. szám, és a Kossuth u. 45. szám alatti ingatlanokat. Az Óvárosi Humán Szolgáltató Központtal kötött bérleti szerződéseket felmondtuk, mely szerződések 2014. 05. 20. napján hatályát vesztették. Lehetőségünk van tehát új szerződések megkötésére, mely okán előterjesztésre került egy bérleti szerződés tervezet. Időközben a tervezet elkészítése után eszünkbe jutottak olyan nem várt költségek, melyekkel nem is számoltunk. Mint például a szippantás, mely egy egyszeri költség. Azon tartozások elkerülése érdekében, melyről nincs tudomásunk, vagy a későbbiekben kerülnek majd napvilágra - hiszen többnyire az Óvárosi nevére jöttek a számlák-  gondoltuk még jegyző asszonnyal, hogy kerüljön bele a szerződés szövegezésébe, hogy az új szolgáltató átvállalja, és megfizeti. Ugyanakkor értéknövelő beruházások is történtek Szűcs Kornél ideje alatt, gondolok arra, hogy szilárd tüzelésű kazán is beépítésre került, vagy növelték, fejlesztették a konyhai  eszközöket- mind növelik most már az ingatlan, bérlemény értékét. Az új szolgáltatóval, bérlővel ezt mind tisztázni kell. Köszöntöm Nagy Zsoltot, aki az új bérleti szerződések megbeszélése érdekében jött el. Az elmaradt bérleti díjak rendezése miatt az Óvárosi Humán Szolgáltató Központ képviseletében nem jelent meg senki, nevében Szűcs Kornél email-ben küldte el levelét, melyet felolvasok.  
Ma délután 15 órakor kezdődő testületi ülésen nem kívánok részt venni. Szeretném, ha a velem kapcsolatos napirendi pont előtt levelemet a jelenlévőkkel ismertetné. Hosszú évekre visszamenőleg korrekt, jó kapcsolat volt az általam vezetett szervezet és Önök között, amiért is ez úton köszönetet mondok. 2013. évben Linzenbold Mariannal való együttműködés során sajnos elkerülte a figyelmemet Mariann valóságos szándéka, ami kezdetektől az általam vezetett szervezet lenyúlása volt, amit 2013. decemberében az iszlám egyház vezetőjével szövetkezve gátlástalanul meg is tett. A személyemet azóta is üldözi, folyamatos lejárató hadjáratot folytat ellenem. Arról nem is beszélve, hogy az általuk igénybe vett szolgáltatások ellenértékét (bérleti díj, étkeztetés, telefondíj) több mint 50 millió forintot nem fizették ki, az állami normatívát pedig megkapták ezek fedezetésre. Ellene az elmúlt 8-10 évben szinte folyamatosan bűntető eljárások voltak és jelenleg is vannak folyamatban. Én magam is megtettem a bűntető feljelentést. Nem kívánok vele, sem a társául mellészegődő és a folyamatokban is jelentősen közreműködő Nagy Zsolttal sem találkozni, sem vitába keveredni. Ez számomra rendkívül méltánytalan lenne. Azt kinyilatkozom és a szervezet hosszú működése alatt mindig a legjobb szándékkal és tisztességgel jártam el. Végezetül még egyszer köszönöm a közös munkát, hogy az Önök településén dolgozhattam a munkatársaimmal együtt. Remélem lesz még alkalmunk a jövőben az együttműködésre.
Nem fűzök hozzá kommentárt.
Tudomásom szerint a dolgozók bérét azóta is kifizetik, és jelenleg a feladatellátásban nincs változás. Van-e kérdés, hozzászólás az elmúlt időszak beszámolójával kapcsolatosan? Kérem a testület tagjait kézfelnyújtással jelezzék, ha elfogadják az előző ülés tájékoztatóját?
A döntéshozatalban résztvevők száma: 6 fő
A képviselő-testület 6 igen szavazattal a tájékoztatót elfogadta.

2. napirendi pont: Beszámoló a Családsegítő Szolgálat 2013. évi munkájáról
Olajos Mihály: A következő napirendi pontunk a Szabó Zsigmond családgondozó által elkészített beszámoló megtárgyalása lesz.  A családgondozót kérdezem, hogy kívánja-e kiegészíteni a beszámolóját?

Szabó Zsigmond: Nem kívánom kiegészíteni a beszámolómat, de szívesen válaszolok a kérdésükre. 
Olajos Mihály: Amennyiben nincs további kérdése a képviselő-testületnek, elmondom, hogy ez azt tükrözi, hogy jól végzi a munkáját, amit ezúton köszönünk. Kérem a testület tagjait kézfelnyújtással jelezzék, ha elfogadják-e a Családsegítő Szolgálat beszámolóját?
A döntéshozatalban résztvevők száma: 6 fő
A képviselő-testület 6 igen szavazattal a következő határozatot hozta:
45/2014.(V. 27.) Önk. számú
HATÁROZAT
Szentpéterszeg Község Önkormányzatának Képviselő-testülete a Bihari Szociális Szolgáltató Központ Családsegítő Szolgálta 2013. évi munkájáról szóló beszámolóját elfogadta.

Határidő: azonnal
Felelős: Dr. Karancsi-Vámosi Margit jegyző
3. napirendi pont: Beszámoló a Gyermekjóléti Szolgálat 2013. évi munkájáról
Olajos Mihály: A Bihari Szociális Szolgáltató Központ Gyermekjóléti Szolgálata beszámolója következik a napirend szerint, kérem vitassuk meg. A családgondozót, illetve a képviselő társaimat kérdezem, hogy kívánják-e kiegészíteni a beszámolót, vagy kérdést intéznek-e Lele Nikolett családgondozóhoz?

Lele Nikolett: A beszámolót elfogadni szíveskedjenek, nincs hozzáfűzni valóm.
Olajos Mihály: Önnek is megköszönjük a múlt évi munkáját. További sikeres munkát kívánunk mindkettőjüknek. Kérem a testület tagjait kézfelnyújtással jelezzék, ha elfogadják-e a Gyermekjóléti Szolgálat beszámolóját?
A döntéshozatalban résztvevők száma: 6 fő
A képviselő-testület 6 igen szavazattal a következő határozatot hozta:

46/2014.(V. 27.) Önk. számú
HATÁROZAT
Szentpéterszeg Község Önkormányzatának Képviselő-testülete a Bihari Szociális Szolgáltató Központ Gyermekjóléti Szolgálta 2013. évi munkájáról szóló beszámolóját elfogadta.

A képviselő-testület megbízza Dr. Karancsi-Vámosi Margit jegyzőt, hogy a Bihari Szociális Szolgáltató Központ Gyermekjóléti Szolgálta által készített a 2013. évi munkájáról szóló beszámolót a Hajdú-Bihar Megyei Kormányhivatal Szociális és Gyámhivatala részére megküldje.
Határidő: azonnal
Felelős: Dr. Karancsi-Vámosi Margit jegyző
4. napirendi pont: Szentpéterszeg Községi Önkormányzat és a Gondoskodó Szeretet 

        Szociális-Oktatási Szolgáltató Központ közötti megállapodások, és 

        bérleti szerződések tervezetének megtárgyalása
Olajos Mihály: Köszöntöm Nagy Zsoltot. Már az előző testületi ülés óta eltelt időszak tájékoztatójában elhangzott néhány tény a bérleti szerződések megtárgyalásához. Ki is küldtük Önöknek a bérleti szerződés tervezetet. Orosz Mariann elolvasta, és egyetértett a leírtakkal. Egy melléklettel egészítettük ki, melyben felsoroljuk a kiegyenlítettlen számlákat. Az általunk nem ismert költségeket is szeretnénk belevenni a szerződésbe. Legelőször is az elmaradások kifizetése, rendezése lenne a cél, mely a megállapodás aláírásával jönne létre. Azután a dolgozók átvétele, sorsának rendezése után egy új bérleti szerződést írhatunk alá az új szolgáltatóval. 
Nagy Zsolt: Vállajuk az elmaradások kifizetését ettől az időszaktól, hiszen maga az intézmény használta eddig is. A tavalyi évi fenntartói váltás során külső szolgáltatóvá vált az Óvárosi, ezért alakult ki ez a faramuci helyzet. Teljes mértékben vállaljuk, és mind a 22 telephelyünk tekintetében megtettük ezt. Szűcs Kornél leveléhez csak annyit fűzök hozzá, hogy ez a hivatalos formája a dolognak. Vannak elszámolási vitáink egymással, a személyes sérelmeket tegyük félre, az ellátások fontosak. Megvan a törvényes útja.
Cs. Balogh Gyula: Nem tudom, hogy a Kelet-magyarországi Szociális Szolgáltató Központ miért csak Szűcsné Aburdán Évát vette még át, és többi dolgozót miért nem tudja foglalkoztatni. Szűcsné Aburdán Éva mint intézményvezető most kinek az alkalmazottja? Szűcs Kornél mióta nem vezető?
Nagy Zsolt: Mindkét intézményünk dolgozója volt eddig is Szűcsné Aburdán Éva. A Kelet-magyarországi Szociális Szolgáltató Központon belül vannak az ellátó intézményeink, a nappali ellátásokat végzik. A Kelet-magyarországi Humán Szolgáltató Központnál házi segítségnyújtás, szociális étkeztetés folyik. Szűcs Kornél pedig 2013. december 11-től már nem vezetője Évának. Én pedig Naggyőriné Kerti Ibolyától vettem át a vezetést.
Cs. Balogh Gyula: A mellettünk lévő volt termelő szövetkezeti iroda kinek a tulajdona?
Nagy Zsolt: Ehhez nekünk nincs közünk, gondolom Szűcs Kornél tulajdona. Még annyit hozzáfűznénk, hogy nem tudom miért nem sikerült eddig Szűcs Kornélnak az öt dolgozó elszámoló lapját megküldeni.
Olajos Mihály: Az volt a feltétele, hogy átveszi a saját dolgait leltárszerűen.
Nagy Zsolt: Igen, ebben egy kis segítséget is kérnénk, hogy minél gyorsabban legyen az átvétel. A főzőüst már bebizonyosodott, hogy az intézményé, ezen kívül kisebb eszközökre, dolgokra tarthat igényt.

Cs. Balogh Gyula: A főzőkonyha fejlesztésével terveznek-e valamit?
Nagy Zsolt: Ha a konyhát sikerül kibérelni, akkor innen látnánk el az étkeztetést és a konyha adagszámát mihelyst lehet kibővítenénk, akár duplájára is a főzőüst méretétől függően.
Olajos Mihály: A bérleti szerződésbe be kell építsük azt, hogy a váratlan meg nem fizetett és nem ismert költségeket is rendezik, illetve az Óvárosinak is lehet követelése felénk az általuk kivitelezett fejlesztések miatt. Fontos, hogy a dolgozók átvételét is rögzítsük az új megállapodásunkban. Kérdezem a képviselő-testületi tagokat arról, hogy van-e valakinek javaslata a bérleti szerződésekhez?

Kovács Imre: A beterjesztett szerződés értelmében minden egyes alkalommal új szerződést kell kötni, ha névváltozás van.
Dr. Karancsi-Vámosi Margit: A határozati javaslatot ki kell egészíteni még a nem várt költségek rendezésével, a dolgozók átvételével, illetve be kell építeni az új bérleti szerződésbe azt, hogy, vagy a ráfordítást fizetik ki vagy a bérleti díjakat emelünk.
Olajos Mihály: Amennyiben a képviselő-testületnek nincs több javaslata, kérem hozzuk döntést az előterjesztetésre került szövegezést illetően, azzal a három általam előbb említett kiegészítésekkel. 
A döntéshozatalban résztvevők száma: 6 fő
A képviselő-testület 6 igen szavazattal a következő határozatot hozta.

47/2014. (V. 27.)Önk. Számú

HATÁROZAT
Szentpéterszeg Község Önkormányzatának Képviselő-testülete 2014. május 20. napjával kezdődően határozatlan időre bérbe adja a 4121 Szentpéterszeg, Kossuth u. 45. szám alatti ingatlant, a 4121 Szentpéterszeg, Ady Endre u. 1. szám alatti ingatlant, továbbá a 4121 Szentpéterszeg, Ady Endre u. 1. szám alatti ingatlanban található főzőkonyhát a hozzá tartozó helyiségekkel és berendezéseivel együtt étkeztetési tevékenység végzése céljára a határozat mellékletét képező bérleti szerződésekben meghatározott feltételekkel és tartalommal a Gondoskodó Szeretet Szociális - Oktatási Szolgáltató Központ (képviseletében: Orosz Mariann igazgató) 4400 Nyíregyháza, Bocskai u. 49. szám részére. A bérleti szerződések megkötésének előfeltétele, hogy az alábbi megállapodást a felek aláírják és a tartozás összege kiegyenlítésre kerüljön.

„M E G Á L L A P O D Á S

amely létrejött egyrészről Szentpéterszeg Község Önkormányzata ( képviseletében: Olajos Mihály polgármester) 4121 Szentpéterszeg, Kossuth u. 45., valamint a Gondoskodó Szeretet Szociális – Oktatási Szolgáltató Központ (képviseletében: Orosz Mariann képviselő) 4400 Nyíregyháza, Bocskai u. 49. - a továbbiakban együtt Felek - között alulírott napon az alábbi feltételekkel:

1. Előzmények
Szentpéterszeg Község Önkormányzata és a Gondoskodó Szeretet Szociális - Oktatási Szolgáltató Központ 2013. március 21. napján feladat-ellátási szerződést kötött a fogyatékosok nappali ellátására, az idősek nappali ellátására, az étkeztetésre és a házi segítségnyújtásra vonatkozóan.

A Gondoskodó Szeretet Szociális - Oktatási Szolgáltató Központ a feladat-ellátási szerződésben rögzített feladatokat a fenntartásában működő Kelet-magyarországi Szociális Szolgáltató Központ szolgáltatón keresztül látja el.

A feladat ellátásához szükséges ingatlanokra Szentpéterszeg Község Önkormányzata még a jogelőd szociális ellátást nyújtó Fenntartó Szolgáltatójával, az Óvárosi Humán Szolgáltató Központtal (4024 Debrecen, Rákóczi u. 62/A. Fszt/4.) kötött bérleti szerződést, amelyek jogfolytonosak:

· a 4121. Szentpéterszeg, Kossuth u. 45. szám alatti ingatlan bérletére 2009. március 23. napján,

· a 4121 Szentpéterszeg, Ady Endre u. 1. szám alatti ingatlan bérletére 2011. december 08. napján,

· a 4121 Szentpéterszeg, Ady Endre u. 1. szám alatti ingatlan (konyha) bérletére 2012. 02. 17. napján 

(a továbbiakban: Bérleti szerződések).

Szentpéterszeg Község Önkormányzata a Bérleti szerződéseket a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény (a továbbiakban: Ltv.) 36.§ (1) bekezdésében foglaltakra tekintettel a Ltv. 25.§ (1) bekezdése alapján 2014. május 20. napjával felmondta.

2. A Gondoskodó Szeretet Szociális – Oktatási Szolgáltató Központ (mint a Gondoskodó Szolgálat alapítója) jelen megállapodás aláírásával vállalja, hogy az 1. pontban megjelölt ingatlanokra Szentpéterszeg Község Önkormányzatával bérleti szerződést köt a képviselő-testület által meghatározott feltételek szerint, illetve azzal kiegészítve, hogy a bérleti díj mértékét Szentpéterszeg Község Önkormányzatának Képviselő-testülete évente felülvizsgálja, továbbá amennyiben a bérlő szervezeti felépítésében, tevékenységében bármilyen változás történik, azt a bérbeadó részére haladéktalanul köteles jelezni. A bérleti szerződések a képviselő-testület döntését követően kerülnek aláírásra. 

3. Szentpéterszeg Község Önkormányzata vállalja, hogy az ingatlanokat az előző bérlőtől történő átvételt követő időpontban átadja, a Gondoskodó Szeretet Szociális – Oktatási Szolgáltató Központ által alapított Gondoskodó Szolgálat az ingatlanokat egyidejűleg átveszi. Az átvételről – átadásról jegyzőkönyv készül, amely tartalmazza az átadott – átvett eszközök, berendezések tételes listáját a tulajdonjogi helyzet feltüntetésével.

4.  A megállapodás 1. sz. mellékletét képezi az Óvárosi Humán Szolgáltató Központ számára 2014. január - április hónapra kiszámlázott és meg nem fizetett bérleti díjról és szennyvízszippantásról, telefonköltségről szóló az Önkormányzat, mint bérbeadó által készített kimutatás. A kimutatásban szereplő összeg Önkormányzat részére történő megfizetését jelen megállapodás aláírását követő 8 napon belül a Gondoskodó Szeretet Szociális – Oktatási Szolgáltató Központ intézménye, a Kelet-magyarországi Szociális Szolgáltató Központ (4400 Nyíregyháza, Bocskai u. 49.) vállalja. 

A 2014. május hónapra eső bérleti díjat és felmerült költségeket a Gondoskodó Szolgálat vállalja.

5. A megállapodás 2. sz. mellékletét képezi az Óvárosi Humán Szolgáltató Központ által Szentpéterszeg, Ady E. u. 1. szám alatti ingatlanban működtetett konyhában dolgozó alkalmazottak kimutatása. Jelen megállapodás aláírásával a Gondoskodó Szolgálat vállalja, hogy a megállapodás 2. sz. melléklete szerinti dolgozókat az átvett konyha üzemeltetésében tovább foglalkoztatja.

6. A megállapodásban nem szabályozott kérdésekben a Ptk. szabályai irányadóak.

Jelen megállapodást – annak elolvasását, tartalmának megismerését és megértését követően- mint akaratukkal mindenben megegyezőt, jóváhagyólag aláírják.

Szentpéterszeg, 2014. május 13.

……………………………………….                              …………………………………….


Olajos Mihály
Orosz Mariann

polgármester 
Gondoskodó Szeretet Szociális-Oktatási 


Szolgáltató Központ

M E G Á L L A P O D Á S

Amely létrejött egyfelől Szentpéterszeg Község Önkormányzata

Székhelye:



Képviseli: 



Adószám:



Bankszámla szám:


mint Bérbeadó (továbbiakban: Bérbeadó) valamint a 

KELET-MAGYARORSZÁGI SZOCIÁLIS SZOLGÁLTATÓ KÖZPONT
Székhelye:

4400 Nyíregyháza, Bocskai u. 49

Képviseli: 

Nagy Zsolt

Adószám:

18212457-2-15

Mint használó, a továbbiakban: Használó

1. Felek megállapítják, hogy a Bérbeadó a ………………………. hrsz alatt nyilvántartott ……m2 alapterületű természetben …………………………….. szám alatti épületen található nem lakás céljára szolgáló helyiségcsoport alatt fekvő ingatlan tekintetében bérbeadó  érvényes bérleti szerződéssel rendelkezett az Óvárosi Humán Szolgáltató Központtal, mely központ az ingatlant a KELET-MAGYARORSZÁGI SZOCIÁLIS SZOLGÁLTATÓ KÖZPONT részére bérelte.

2. A bérbeadó az Óvárosi Humán Szolgáltató Központ mint bérlővel szemben szerződés alapján az alábbi kiegyenlítetlen, a szerződésben szereplő tartozást tart nyilván.

Bérleti díj:               bruttó 1.920.240.-Ft

Közüzemi díjak:      bruttó 2.194.397.-Ft

3. Szerződő Felek megállapodnak abban, hogy Bérbeadó az 2. pontban feltüntetett, Óvárosi Humán Szolgáltató Központ szemben fennálló teljes tartozást a jelen megállapodással a Használóra ruházza át.

4. Jelen megállapodás alapján, a KELET-MAGYARORSZÁGI SZOCIÁLIS SZOLGÁLTATÓ KÖZPONT, mint a tényleges használó a 2 pontban felsorolt ki nem fizetett tartozásokat átvállalja és közvetlenül fizeti meg bérbeadó részére.

5. Szerződő Felek megállapodnak abban is, hogy jelen megállapodás alapján  és annak kiegyenlítésével egymással szemben teljes mértékben elszámoltak és egymás felé további kötelezettségük nincs.

Szerződő Felek a jelen megállapodást - elolvasás és értelmezés után - mint az akaratukkal mindenben egyezőt, jóváhagyólag és saját kezűleg írták alá.

Szentpéterszeg, 2014…………..


________________________


__________________________”



bérbeadó





használó
A képviselő-testület felhatalmazza Olajos Mihály polgármestert, hogy a képviselő-testület által elfogadott megállapodásokat aláírja, illetve a feltétel teljesítését követően a határozat mellékletét képező tartalommal a bérleti szerződést kösse meg.

Határidő:  azonnal

Felelős:    Olajos Mihály polgármester

1. melléklet a 47/2014. (V. 27.) Önk. Számú határozathoz
BÉRLETI SZERZŐDÉS
amely létrejött egyrészről Szentpéterszeg Község Önkormányzat (képviseletében: Olajos Mihály polgármester) 4121 Szentpéterszeg, Kossuth u. 45. mint bérbeadó (a továbbiakban: Bérbeadó), másrészről a Gondoskodó - Szeretet Szociális – Oktatási Szolgáltató Központ (képviseletében: Orosz Mariann igazgató) 4400 Nyíregyháza, Bocskai u. 49. szám mint bérlő (a továbbiakban: Bérlő) között alulírott napon az alábbi feltételekkel:

1. Bérbeadó bérbe adja, Bérlő pedig bérbe veszi 2014. május 20. napjától határozatlan időre a 4121 Szentpéterszeg, Kossuth u. 45. szám alatt található 260 m2 nagyságú ingatlant.

2. A felek a bérleti díj összegét 128.000.-Ft/hó (azaz százhuszonnyolcezer forint/hó) összegben határozzák meg, melyet a Bérlő minden hó 15. napjáig teljesít a Bérbeadó által kiállított számla alapján. 

A bérleti jogviszony időtartama alatt a Bérlő köteles viselni a bérlemény használatával járó közüzemi költségeket a Bérbeadó által kiállított számla alapján.

3. A Bérlő a bérelt ingatlant rendeltetésszerűen köteles használni, az abban lévő berendezési tárgyakat köteles megóvni. Amennyiben a Bérlő az ingatlanban kárt okoz, úgy azt köteles a Bérbeadó részére megtéríteni.

4. A működéssel összefüggő kisebb munkálatok elvégzése, a rendeltetésszerű napi használathoz szükséges kisebb javítási, karbantartási munkák a Bérlőt terhelik (a világítás folyamatos biztosítása, égő cserék, a víz biztosításához csaptelepek karbantartása, a WC helyiség működtetése stb.).

5. A Bérlő a bérelt ingatlant további albérletbe nem adhatja, a tevékenységét, szervezeti felépítését érintő változásról a Bérbeadót haladéktalanul köteles tájékoztatni.

6. A felek megegyeznek abban, hogy a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXVIII. törvényben foglaltakon túl a bérleti szerződés bármelyik fél részéről bármikor felmondható 30 napos felmondási idővel a másik félhez intézett írásbeli nyilatkozattal.

7. A bérleti szerződés megszűnésekor a Bérlő köteles az ingatlant rendeltetésszerű használatra alkalmas állapotban Bérbeadó részére visszaadni.

8. Jelen bérleti szerződésben foglaltak megsértése bármelyik fél részéről megalapozza a rendkívüli felmondás jogát.

9. Jelen szerződésben nem szabályozott kérdésekben a Ptk. szabályai, valamint  a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXVIII. törvényben foglalt rendelkezések irányadóak.

A felek jelen bérleti szerződést, mint akaratukkal mindenben megegyezőt elolvasás és kölcsönös értelmezés után jóváhagyólag aláírják.

Szentpéterszeg, 2014. május  …

………………………………………                         ……………………………………….

        Olajos Mihály polgármester                                         Orosz Mariann igazgató

                 Bérbeadó                                                                                 Bérlő

2. melléklet a 47/2014. (V. 27.) Önk. Számú határozathoz

BÉRLETI SZERZŐDÉS
amely létrejött egyrészről Szentpéterszeg Község Önkormányzat (képviseletében: Olajos Mihály polgármester) 4121 Szentpéterszeg, Kossuth u. 45. mint bérbeadó (a továbbiakban: Bérbeadó), másrészről a Gondoskodó - Szeretet Szociális – Oktatási Szolgáltató Központ (képviseletében: Orosz Mariann igazgató) 4400 Nyíregyháza, Bocskai u. 49. szám mint bérlő (a továbbiakban: Bérlő) között alulírott napon az alábbi feltételekkel:

1. Bérbeadó bérbe adja, Bérlő pedig bérbe veszi 2014. május 20. napjától határozatlan időre a 4121 Szentpéterszeg, Ady Endre u. 1. szám alatt található 220 m2 nagyságú ingatlant.

2. A felek a bérleti díj összegét 50.000.-Ft/hó + ÁFA (azaz ötvenezer forint/hó + ÁFA) összegben határozzák meg, melyet a Bérlő minden hó 15. napjáig teljesít a Bérbeadó által kiállított számla alapján. 

A bérleti jogviszony időtartama alatt a Bérlő köteles viselni a bérlemény használatával járó közüzemi költségeket.

3. A felek rögzítik, hogy a bérelt ingatlanban a Bérlő idősek nappali ellátását, házi segítségnyújtást és étkeztetést végez. A főzőkonyhára - a hozzá tartozó helyiségekkel és berendezési tárgyakkal együtt – külön bérleti szerződés készül.

4. A Bérlő a bérelt ingatlant rendeltetésszerűen köteles használni, az abban lévő berendezési tárgyakat köteles megóvni. Amennyiben a Bérlő az ingatlanban kárt okoz, úgy azt köteles a Bérbeadó részére megtéríteni. A működéssel kapcsolatos tevékenységért a Bérlő a felelős.

5. A bérelt ingatlan rendeltetésszerű használatával járó szerelési és karbantartási munkák elvégzése a Bérlőt terhelik, az ezen kívül felmerülő rendkívüli munkálatok elvégzése Bérbeadót terhelik. Amennyiben a rendkívüli munkálatokat a Bérlő végzi el, kérheti a tárgyhó bérleti díjának arányos csökkentését. Ha a díj a munkálatokat nem fedezi, a Bérbeadó a fennmaradó és számlával igazolt részt köteles a Bérlőnek megtéríteni vagy a Bérlő választása szerint kérheti a következő hónap díjának arányos csökkentését.

6. Felek rögzítik, hogy a Bérlő által a bérleményen eszközölt beruházások és egyéb, nem az állagmegóvás, vagy a fenntartás körébe tartozó ráfordításokhoz a Bérbeadó előzetes engedélye szükséges. Amennyiben a beruházások értéknövelőnek minősülnek, azok elszámolása a felek között külön megállapodás tárgyát képezik.

7. A Bérlő köteles a vonatkozó tűzvédelmi és vagyonbiztonsági jogszabályi előírásokat betartani és betartását ellenőrizni.

8. A Bérbeadó a bérlemény rendeltetésszerű használatát a Bérlő jelenlétében, előzetes bejelentést követően a Bérlő indokolatlan zavarása nélkül ellenőrizheti.

9. A Bérbeadó kijelenti, hogy a bérleményre biztosítással nem rendelkezik, a biztosításról a bérleti jogviszony időtartama alatt a Bérlő köteles gondoskodni.

10. A Bérlő a bérelt ingatlant további albérletbe nem adhatja, a tevékenységét, szervezeti felépítését érintő változásról a Bérbeadót haladéktalanul köteles tájékoztatni.

11. A felek megegyeznek abban, hogy a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXVIII. törvényben foglaltakon túl a bérleti szerződés bármelyik fél részéről bármikor felmondható 30 napos felmondási idővel a másik félhez intézett írásbeli nyilatkozattal.

12. A bérleti szerződés megszűnésekor a Bérlő köteles az ingatlant rendeltetésszerű használatra alkalmas állapotban Bérbeadó részére visszaadni.

13. Jelen bérleti szerződésben foglaltak megsértése bármelyik fél részéről megalapozza a rendkívüli felmondás jogát.

14. Jelen szerződésben nem szabályozott kérdésekben a Ptk. szabályai, valamint  a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXVIII. törvényben foglalt rendelkezések irányadóak.

A felek jelen bérleti szerződést, mint akaratukkal mindenben megegyezőt elolvasás és kölcsönös értelmezés után jóváhagyólag aláírják.

Szentpéterszeg, 2014. május  …

………………………………………                         ……………………………………….
        Olajos Mihály polgármester                                       Orosz Mariann igazgató

                 Bérbeadó                                                                                 Bérlő

  3. melléklet a 47/2014.(V.27.) Önk. számú határozathoz
BÉRLETI ÉS ÜZEMELTETÉSI SZERZŐDÉS

amely létrejött egyrészről Szentpéterszeg Község Önkormányzat (képviseletében: Olajos Mihály polgármester) 4121 Szentpéterszeg, Kossuth u. 45. mint bérbeadó (a továbbiakban: Bérbeadó), másrészről a Gondoskodó Szeretet Szociális – Oktatási Szolgáltató Központ (képviseletében: Orosz Mariann igazgató) 4400 Nyíregyháza, Bocskai u. 49. szám mint bérlő (a továbbiakban: Bérlő) között alulírott napon az alábbi feltételekkel:

1. Bérbeadó bérbe adja, Bérlő pedig bérbe veszi 2014. május 20. napjától határozatlan időre a 4121 Szentpéterszeg, Ady Endre u. 1. szám alatt található ingatlan főzőkonyháját a hozzá tartozó helyiségekkel és berendezési eszközeivel együtt étkeztetési tevékenység végzése céljára.

2. A felek a bérleti díj összegét 150.000.-Ft/hó + ÁFA (azaz százötvenezer forint/hó + ÁFA) összegben határozzák meg, melyet a Bérlő minden hó 15. napjáig teljesít a Bérbeadó által kiállított számla alapján. 

A bérleti jogviszony időtartama alatt a Bérlő köteles viselni a bérlemény használatával járó közüzemi költségeket. Bérlő köteles a közüzemi szolgáltatások igénybevételére a szolgáltatóval saját névre szóló szerződést kötni és a közüzemi költségeket közvetlenül a szolgáltató felé teljesíteni.

3. A Bérbeadó kizárólagos használatra átadja a megtekintett állapotban külön átadás-átvételi jegyzőkönyvben részletezett eszközöket a Bérlő részére.

4. A Bérlő a bérelt ingatlant rendeltetésszerűen köteles használni, az abban lévő berendezési tárgyakat köteles megóvni. Amennyiben a Bérlő az ingatlanban kárt okoz, úgy azt köteles a Bérbeadó részére megtéríteni. A működéssel kapcsolatos tevékenységért a Bérlő a felelős.

5. A bérelt ingatlan rendeltetésszerű használatával járó szerelési és karbantartási munkák elvégzése a Bérlőt terhelik, az ezen kívül felmerülő rendkívüli munkálatok elvégzése Bérbeadót terhelik. Amennyiben a rendkívüli munkálatokat a Bérlő végzi el, kérheti a tárgyhó bérleti díjának arányos csökkentését. Ha a díj a munkálatokat nem fedezi, a Bérbeadó a fennmaradó és számlával igazolt részt köteles a Bérlőnek megtéríteni vagy a Bérlő választása szerint kérheti a következő hónap díjának arányos csökkentését.

6. Felek rögzítik, hogy a Bérlő által a bérleményen eszközölt beruházások és egyéb, nem az állagmegóvás, vagy a fenntartás körébe tartozó ráfordításokhoz a Bérbeadó előzetes engedélye szükséges. Amennyiben a beruházások értéknövelőnek minősülnek, azok elszámolása a felek között külön megállapodás tárgyát képezik.

7. A Bérlő köteles a vonatkozó tűzvédelmi és vagyonbiztonsági jogszabályi előírásokat betartani és betartását ellenőrizni.

8. A Bérbeadó a bérlemény rendeltetésszerű használatát a Bérlő jelenlétében, előzetes bejelentést követően a Bérlő indokolatlan zavarása nélkül ellenőrizheti.

9. A Bérbeadó kijelenti, hogy a bérleményre biztosítással nem rendelkezik, a biztosításról a bérleti jogviszony időtartama alatt a Bérlő köteles gondoskodni.

10. A Bérlő a bérelt ingatlant további albérletbe nem adhatja, a tevékenységét, szervezeti felépítését érintő változásról a Bérbeadót haladéktalanul köteles tájékoztatni.

11. A felek megegyeznek abban, hogy a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXVIII. törvényben foglaltakon túl a bérleti szerződés bármelyik fél részéről bármikor felmondható 30 napos felmondási idővel a másik félhez intézett írásbeli nyilatkozattal.

12. A bérleti szerződés megszűnésekor a Bérlő köteles az ingatlant rendeltetésszerű használatra alkalmas állapotban Bérbeadó részére visszaadni.

13. Jelen bérleti szerződésben foglaltak megsértése bármelyik fél részéről megalapozza a rendkívüli felmondás jogát.

14. Jelen szerződésben nem szabályozott kérdésekben a Ptk. szabályai, valamint a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXVIII. törvényben foglalt rendelkezések irányadóak.

A felek jelen bérleti szerződést, mint akaratukkal mindenben megegyezőt elolvasás és kölcsönös értelmezés után jóváhagyólag aláírják.

Szentpéterszeg, 2014. május  …

………………………………………                         ……………………………………….

        Olajos Mihály polgármester                                       Orosz Mariann igazgató

                 Bérbeadó                                                                                 Bérlő

5. Napirendi pont: Szentpéterszeg Községi Önkormányzat Képviselő-testületének a        köztemetőkről és a temetkezés rendjéről szóló 16/2009.(XI.10.) számú rendeletének felülvizsgálata
Olajos Mihály: Az írásos előterjesztést kiküldésre került. A módosítás oka, hogy a képviselő-testület a sírhely megváltásának díját nem határozta meg, ezért a kormányhivatal felhívta a figyelmünket arra, hogy a rendeletünkbe bele kell építeni. Van-e hozzászólás, javaslat a rendelet-tervezettel kapcsolatosan?

Kovács Imre: Lényegében akkor nincs változás, csak azt kellett belefoglalni, hogy nincs díja.
Olajos Mihály: Amennyiben nincs több hozzászólás, hozzáfűzni való, kérem a testület tagjait kézfelnyújtással jelezzék, ha elfogadják az előterjesztésben lévő rendeletet-tervezetet.
A döntéshozatalban résztvevők száma: 6 fő
A Képviselő-testület 6 igen szavazattal a következő rendeletet alkotta:
Szentpéterszeg Község Önkormányzata

9/2014. (V. 27.) önkormányzati rendelete

a köztemetőkről és a temetkezés rendjéről szóló 16/2009. (XI.10.) sz. rendelet módosításáról

Szentpéterszeg Község Önkormányzata Képviselő-testülete a temetőkről és a temetkezés rendjéről szóló 1999. évi XLIII. törvény 6. § (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörben eljárva a következőket rendeli el: 

1. §

 A köztemetőkről és a temetkezés rendjéről szóló 16/2009. (XI.10.) számú rendelet (a továbbiakban: Rendelet) 5.§ (3) bekezdése az alábbiak szerint módosul:

„(3) A táblákat folyószámmal ellátott sorokra, a sorokat pedig sorszámokkal sírhelyekre kell felosztani. A sorokban a temetési helyeket a temető üzemeltetője jelöli ki.”

2. §

A Rendelet 5. § (11) bekezdése az alábbiak szerint módosul:

„(11) A sírfelnyitást az elhalt közeli hozzátartozója vagy az kérheti, aki az eltemetésről gondoskodott. Ezt indokolt esetben a Népegészségügyi Szakigazgatási Szerv engedélyezheti.”

3. §

A Rendelet 5. § (14) bekezdése az alábbiak szerint módosul:

„(14) Sírhely nem foglalhat el a temetési helynél nagyobb területet.”

4. §

A Rendelet 5. § (16) bekezdése az alábbiak szerint módosul:

„(16) Egyedi formájú, egyedi anyagú sírjel létesítésére engedélyt kell kérni a temető fenntartójától, a síremlék és tartozékai, valamint az emlékoszlop tervét (vázrajzát) a temető üzemeltetőjének az elhelyezés előtt be kell mutatni.”

5. §

A Rendelet 9. § (1) bekezdése az alábbiak szerint módosul:

„(1) A sírboltot, kriptát az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI.08.) Korm. rendelet alapján lehet építeni.”

6. §

A Rendelet 10. §-a helyébe az alábbi rendelkezés lép:

„10. § A holttest elhamvasztásához halottvizsgálati bizonyítvány szükséges.”

7. §

A Rendelet 14. § (1) bekezdés e) pontja hatályát veszti.

8. §

A Rendelet 14. § (4) bekezdés az alábbiak szerint módosul:

„(4) A temetkezési szolgáltató a rendelet melléklete szerinti díjakat köteles megfizetni a létesítmények igénybevételéért.”

9. §

A Rendelet 15. §-a helyébe az alábbi rendelkezés lép:

„15.§ (1) A temető fenntartójának feladata:

a) a temetőben lévő, a rendeltetésszerű használathoz szükséges, önkormányzati tulajdonú épületek, közművek, egyéb tárgyi és infrastrukturális létesítmények állagának megóvása, az ezzel kapcsolatos karbantartási, javítási feladatok megoldása,

b) A temető zöldfelületeinek folyamatos gondozása, a növényállomány pótlása, a fák elszáradt ágainak rendszeres eltávolítása.”

(2) A temető üzemeltetőjének feladata:

a) a ravatalozó épület, valamint technikai berendezései, a tároló és a hűtő karbantartására és működtetésére kiemelt figyelem fordítása,

b) a ravatalozó kétévenkénti tisztító meszelése,

c) a köztemető tisztántartása, temetői hulladék elszállíttatása és előírás szerinti elhelyezése,

d) a temetési időponttal összefüggő szolgáltatási tevékenység ellátásának koordinálása,

e) a temetőben végzett egyéb vállalkozási tevékenység ellátásának, temetői rendjének kifüggesztése,

f) a nyitvatartási idő és annak temetőben történő kifüggesztése,

g) a temetőben lévő sírhelyek, sírboltok értékesítése,

h) a temető fenntartásával, üzemeltetésével kapcsolatban felmerülő költségek, közüzemi díjak (víz, villany, hulladékelszállítás) fizetése,

i) a temető úthálózatának tisztántartása, járdáinak seprése,

j) a temető területén a locsolási célú víz folyamatos biztosítása,

k) a ravatalozó helyiségeinek rendszeres takarítása, szükség szerint fertőtlenítése,

l) a víz és elektromos szolgáltatással kapcsolatos, az üzemeltetéshez szükséges javítások elvégzése,

m) a temetőben lévő sírhelyek, sírboltok, urnasírhelyek dokumentálása, nyilvántartó könyvek vezetése, megőrzése, nyilvántartások naprakészen tartása.”

                                                            10. §

A Rendelet 20. §-át megelőző cím az alábbiak szerint módosul:

„ A temető, ravatalozó használatának és igénybevételének szabályai”

11. §

A Rendelet 20. § (2) bekezdése az alábbiak szerint módosul:

(2) A nyitvatartási idő alatt a temetőt bárki korlátozás nélkül látogathatja, a ravatalozó a szertartások időtartamára vehető igénybe. A ravatalozó nyitásáról, zárásáról és takarításáról az üzemeltető gondoskodik. 14 éven aluli gyermek a temetőben csak felnőtt személy felügyelete mellett tartózkodhat.”

12. §

A Rendelet 27. §-a az alábbiak szerint módosul:

„27.§ (1) A temetési hely váltásáért, újraváltásáért az önkormányzat díjat nem állapít meg.

(2) A temetőben vállalkozásszerűen munkát végzők által fizetendő temető-fenntartási hozzájárulási díjat az önkormányzat nem állapít meg.

(3) A temetkezési szolgáltatók által a temetői létesítmények használatáért fizetendő díjat a rendelet 1. melléklete tartalmazza.”

13. §

Ez a rendelet kihirdetését követő napon lép hatályba.

Szentpéterszeg, 2014. május 27.

             Olajos Mihály                                                         Dr. Karancsi-Vámosi Margit

              polgármester                                                                           jegyző 

A rendelet 2014. 05. 27. napján a hivatal hirdetőtáblájára kihelyezéssel kihirdetésre került.


                                                                                                       Dr. Karancsi -Vámosi Margit







                                jegyző 
6. napirendi pont: Meghatalmazás a Hajdú-Bihari Önkormányzatok Vízmű Zrt közgyűlésére
Olajos Mihály: A Hajdú-Bihari Önkormányzatok Vízmű Zrt. 2014. 05. 28. napján tartja soron következő közgyűlését, melyen való részvételre kiküldésre került egy javaslat arról, hogy ki képviselje a képviselő-testületet. Van-e kérdés, hozzászólás a határozati javaslattal kapcsolatosan? Amennyiben nincs, kérem kézfelnyújtással jelezzék, amennyiben az előterjesztett határozati javaslattal egyetértenek?
A döntéshozatalban résztvevők száma: 6 fő
A képviselő-testület 5 igen szavazattal és egy tartózkodás mellett (Kovács Imre) a következő határozatot hozta:
48/2014. (V. 27.)Önk. Számú

HATÁROZAT
Szentpéterszeg Község Önkormányzatának Képviselő-testülete az önkormányzatot megillető részvényesi jogok gyakorlását a Hajdú-Bihari Önkormányzatok Vízmű Zártkörűen Működő Részvénytársaság 2014. május 28. napján tartandó rendes közgyűlésén Olajos Mihály polgármesterre ruházza át.

A képviselő-testület megbízza Olajos Mihály polgármestert, hogy a közgyűlésen Szentpéterszeg Község Önkormányzatát a közgyűlés napirendi pontjainak megtárgyalása, illetve a döntéshozatal során képviselje.

Határidő: 2014. május 28.

Felelős: Olajos Mihály polgármester
7. napirendi pont: Egyebek
Olajos Mihály: Megnyitják az Európai Unió „Európa a polgárokért 2014-2020” programjának testvértelepülési pályázatát, a tájékoztató anyagban szereplően két témában lehetne támogatási igényt benyújtani. 2014. 06. 04-ig lehet beadni a pályázatot, ezért azonnal dönteni szükséges. A testvértelepülések találkozóját újra szeretnénk megszervezni, mivel az elmúlt években nagy sikere volt. Kérem a képviselő-testület vitassa meg az előterjesztést.
Kovács Imre: Én is örülök, jó ez, de olyanra kellene pályázni, aminek haszna is van. 
Olajos Mihály: Jelenleg ilyen pályázati lehetőségek vannak. Közvetlenül Brüsszelbe lehet benyújtani a pályázatot 100%-os támogatás mellett. Én úgy gondolom, hogy van értelme a találkozóknak. Ha mi nem élünk vele igénybe veszi más önkormányzat, intézmény, szervezet. Amennyiben nincs több hozzászólás, kérem szavazzunk az „Európa a polgárokért 2014-2020” elnevezésű pályázat benyújtásáról.
A döntéshozatalban résztvevők száma: 6 fő
A képviselő-testület 6 igen szavazattal a következő határozatot hozta:
49/2014. (V. 27.)Önk. Számú

HATÁROZAT
Szentpéterszeg Község Önkormányzatának Képviselő-testülete úgy határoz, hogy az Európai Unió „Európa a polgárokért 2014-2020” programjának testvértelepülési pályázatán belül  testvértelepülések találkozója címen pályázatot kíván benyújtani,  2014. 07. 01.-2015. 09. 30 közötti időszak közötti megvalósítási időtartammal.
A képviselő-testület megbízza Olajos Mihály polgármestert, hogy a pályázat benyújtásáról gondoskodjon.
Határidő: 2014. június 04.
Felelős: Olajos Mihály polgármester
Olajos Mihály: Tájékoztatom még a tisztelt képviselő-testületet arról, hogy péntek, szombat és vasárnapi napokon a civil szervezetek tagjai egy önköltséges Szlovákiai kirándulásra mennek. A szervezetek részéről nagy volt az érdeklődés, és a 28 személyes busz nagyon hamar megtelt.
Kovács Imre: Ki fizeti, és mennyibe kerül? 
Olajos Mihály: Saját költségen napi 5.000.-Ft. Ez az összeg az utazás és szállás díját tartalmazza, étkezés nincs benne. Úgy tudom, hogy a Szentpéterszegi Sport Club két főnek fizeti a részvételét.
Kovács Imre: Két civil szervezet már megkapta az önkormányzati támogatást? Arról volt szó, hogy be kell számoljanak a támogatási összeg felhasználásáról.

Olajos Mihály: A sport egyesület döntésünknek megfelelően folyamatosan kapja  a támogatást. A tűzoltó egyesület is megkapta a képviselő-testülettől kért segítséget. Más pénzbeli segítséget nem kaptak a civilek.
Kovács Imre: Más témában szó szerinti jegyzőkönyvet kérek. 2010-ben annak idején én azt vállaltam, hogy a tiszteletdíjamat a falu javára fordítom. Mivel nem jött semmi ötlet, javaslat, ezért a saját belátásom szerint meghívtam az Ismerős Arcok együttest a tiszteletdíjam terhére. Ezúton tisztelettel meghívom a képviselő társaimat, és szeretettel várok mindenkit úgy a falu lakosságából, úgy a polgármesteri hivataltól 2014. 06. 05. napján 19 órától az Ismerős Arcok koncertre.
A szolgálati lakás szippantási költségeivel, bérleti díjaival kapcsolatosan hangzott el döntést nem igénylő tájékoztatáskérés Kovács Imre települési képviselő részéről, illetve a „Nagy gödör” diófáiról leszedett levelek, gyógynövények begyűjtésének okairól érdeklődött Bereczkiné Balogh Erika képviselő asszonnyal együtt.  Cs. Balogh Gyula települési képviselő pedig az önkormányzati trágyadomb Facebook bejegyzéséről nyilatkozta ki véleményét. 
Olajos Mihály: Amennyiben nincs több megbeszélni való az ülést bezárom.

K.m.f.



Olajos Mihály



             Dr. Karancsi-Vámosi Margit


 polgármester



                               jegyző 

